Banjir ragut 260 nyawa
NAIROBI: Hujan lebat
menyebabkan tiga negara di Afrika Timur dilanda banjir yang meragut kira-kira
260 nyawa. AFP melaporkan, Kenya
yang menjadi negara paling terjejas merekodkan 194 angka kematian. Di Rwanda pula,
seramai 55 mangsa maut dan banjir turut meragut 16 nyawa di Somalia. Di Uganda pula, paras
air tinggi mengakibatkan sekurang-kurangnya 200 orang mangsa dimasukkan ke
hospital. Pihak berkuasa Kenya
turut mengarahkan orang ramai berpindah daripada kawasan berpotensi bahaya
berkenaan. Menurut pemerintah,
banjir turut memusnahkan tanaman dan beberapa infrastruktur penting. Ahli meteorologi
meramalkan hujan lebat berterusan sepanjang Mei ini, berikutan musim tengkujuh
biasanya berakhir Jun. Kata datuk bandar, di
Rwanda, orang ramai maut akibat tanah runtuh, manakala rumah, jalan raya dan
tanaman musnah dan ratusan penduduk kehilangan tempat tinggal. Di Barat Uganda,
sebatang sungai pecah hingga mengakibatkan orang ramai menyelamatkan diri ke
bandar Kasese. Di hospital berdekatan
Kilembe, pasukan penyelamat cuba mencari mangsa terperangkap dan memindahkan
mereka ke gereja. Beberapa minggu lalu,
paras air di Tasik Victoria mencecah ketinggian yang tidak pernah direkodkan
dan menyebabkan hakisan di sungai memaksa penduduk meninggalkan kediaman
masing-masing. Tahun lalu, bencana
berkenaan meragut 250 nyawa dan menjejaskan tiga juta orang di seluruh Afrika
Timur. – AFP  
See author's posts
